ભારતમાં ટ્રાફિકની સમસ્યા ઘણી જ વધી રહી છે. દરરોજ મોટી માત્રામાં નવી કાર અને બાઇક અપણને રસ્તા પર વિહરતી જોવા મળે છે, જેના કારણે વિવિધ સ્થળો પર વાહનોનો જથ્થો પણ બહોળો હોય છે, તેવામાં ટ્રાફિકમાં ફસાઇ જવું એ સ્વાભાવિક બને છે, જેને જોઇને ભારતીય ઓટોમોબાઇલ બજારમાં ઓટોમેટિક હેચબેક કારનું પ્રમાણ વધી રહ્યું છે. ખાસ કરીને મેટ્રોપોલિટન શહેરમાં ઓટોમેટિક હેચબેક કાર ખરીદવાનું ચલણ વધી રહ્યું છે. તેની પાછળનું કારણ એ છેકે ટ્રાફિકમાં તમે મનને શાંત રાખી શકો છો, ધીમી ગતિએ ટ્રાફિકમાંથી બહાર નિકળી શકો છો અને વાંરવાર ક્લચ દબાવવા માટે પગને કસરત પણ કરવી પડતી નથી.